DANSK: LICENSAFTALE OG GARANTI FOR
VEDLAGTE SOFTWARE OG TILHØRENDE
DOKUMENTATION - LÆS, FØR SOFTWAREN
INSTALLERES.
VIGTIGT: DENNE LICENSAFTALE INDEHOLDER LICENSBETINGELSERNE FOR DEN LICENSIEREDE SOFTWARE OG DEN
TILHØRENDE DOKUMENTATION. HVIS DU SELV INSTALLERER SOFTWAREN ELLER DU FÅR EN TREDJEPART TIL AT
INSTALLERE SOFTWAREN, ACCEPTERER DU HERVED LICENSAFTALENS BETINGELSER. HVIS DU IKKE KAN ACCEPTERE
LICENSAFTALENS BETINGELSER, SKAL DU STRAKS RETURNERE SOFTWAREPAKKEN TIL LEVERANDØREN SAMT SLETTE
ALLE SOFTWAREFILER, SOM DU ELLER EN TREDJEPART PÅ DINE VEGNE HAR HAFT ADGANG TIL FRA EN HVILKEN SOM
HELST COMPUTERHUKOMMELSE, HVORTIL DEN PÅGÆLDENDE SOFTWARE ER BLEVET INDLÆST ELLER GEMT. NÅR ORDET
"XEROX" ANVENDES I DENNE LICENSAFTALE, ER DET I BETYDNINGEN XEROX CORPORATION, ELLER DET XEROX-SELSKAB,
HVORFRA UDSTYRET, HVORPÅ SOFTWAREN SKAL INSTALLERES, ER KØBT (UDSTYRET), MEDMINDRE UDSTYRET ER KØBT
HOS EN AUTORISERET FORHANDLER, AGENT ELLER DISTRIBUTØR. NÅR ORDET "XEROX" ANVENDES I SIDSTNÆVNTE
SAMMENHÆNG ER DET I BETYDNINGEN XEROX CORPORATION ELLER DET XEROX-SELSKAB, HVORFRA TREDJEPARTEN,
DER SOLGTE DIG UDSTYRET, HAR KØBT UDSTYRET.
HVIS DU INSTALLERER SOFTWAREN PÅ VEGNE AF SLUTBRUGEREN AF UDSTYRET, SKAL DU ACCEPTERE, AT DU
OPTRÆDER SOM AGENT FOR SLUTBRUGERKUNDEN, FØR DU PÅBEGYNDER INSTALLATIONEN. SOM AGENT FOR
SLUTBRUGERKUNDEN ERKLÆRER DU, AT DU ENTEN HAR 1) LÆST OG ACCEPTERET SOFTWARELICENSBETINGELSERNE
SOM AUTORISERET HERTIL AF SLUTBRUGEREN, ELLER 2) AT DU GJORT SLUTBRUGEREN OPMÆRKSOM PÅ
LICENSBETINGELSERNE, OG AT SLUTBRUGEREN UDTRYKKELIGT HAR ACCEPTERET DEM.
1. LICENS
Betinget af din overholdelse af vilkår og betingelser  i aftalen/aftalerne, i henhold til hvilke du har købt eller 
på anden måde erhvervet ret til Udstyret, giver Xerox dig hermed en ikke-eksklusiv og uoverdragelig brugsret til at 
anvende den software og tilhørende dokumentation ("softwaren"), som er indeholdt i pakken sammen med Udstyret, 
herunder anvendelse på netværkstilsluttede pc’er eller servere, som kun anvendes til dit eget internt brug, så 
længe du rettidigt betaler enhver anført softwarelicensafgift (herunder en eventuel årlig afgift for fornyelse af 
licensen og vedligeholdelsesafgift) på følgende betingelser og vilkår.

2. ANVENDELSE
Du må installere Softwaren på Udstyret. eller hvis dette er relevant, på andet udstyr der udelukkende anvendes i forbindelse med Udstyret.
Ved netværksopkobling kan andre brugere på netværket få adgang til og anvende Softwaren sammen med Udstyret.

3. EJENDOMSRET, KOPIERING, ÆNDRINGER OG FORTROLIGHED
3.1. Xerox ejer eller er på anden vis berettiget til at bevilge licens til Softwaren som anført i denne licensaftale.
3.2. Du opnår under denne licensaftale ikke nogen form for ejendomsret, ophavsret eller anden form for immaterielle rettigheder eller på
anden vis beskyttede rettigheder til Softwaren.
3.3. Du er berettiget til i forbindelse med det under punkt 3.4 anførte helt eller delvist at lave én kopi af Softwaren til det formål, som
udtrykkeligt er beskrevet i punkt 2 ovenfor og med henblik på sikkerhedskopiering. Enhver sådan kopi skal i læseligt format inkludere
copyright og andre ophavsretsretlige bestemmelser indeholdt i den originale Software.
3.4. Du må alene kopiere den tilhørende dokumentation til anvendelse sammen med Udstyret.
3.5. Du må ikke distribuere, ændre, oprette andre versioner af eller modificere Softwaren, eller give anledning til eller tillade, at andre
ændrer eller modificerer Softwaren.
3.6. Du accepterer ikke at overdrage eller på anden måde gøre Softwaren tilgængelig for andre end de af dine medarbejdere og agenter,
der er direkte beskæftiget med den berettigede anvendelse af Softwaren som anført i denne licensaftale.
3.7. Softwaren er beskyttet af copyright og andre ophavsrettigheder tilhørende Xerox og/eller en tredjepart. Du kan af en sådan tredjepart
holdes direkte ansvarlig for din krænkelse af sådanne rettigheder tilhørende tredjeparten.
3.8. Du accepterer, at du ikke vil (1) kopiere (bortset fra som tilladt i under punkt 3.3 ovenfor), foretage omvendt udvikling "(reverse
engineering"), dekompilere eller demontere Softwaren, (2) aktivere software, der leveres med eller i Udstyret i inaktiv tilstand, eller (3) lade
andre foretage det anførte, medmindre dette udtrykkeligt er tilladt efter gældende ufravigelig lovgivning.
3.9. Softwaren kan indeholde eller softwaren kan ændres til at indeholde en computerkode, som er i stand til at automatisk at inaktivere
korrekt drift eller funktion af Udstyret. Sådan inaktiverende computerkode kan blive aktiveret, såfremt (a) Xerox nægtes rimelig adgang
til Softwaren til periodisk at nulstille sådan kode, (b) du er underrettet om en misligholdelse af en eller flere af betingelserne i denne
licensaftale, eller (c) din licens opsiges eller udløber.
3.10. Du accepterer ikke at eksportere eller geneksportere Softwaren i nogen som helst form uden først at indhente såvel alle nationale
som internationale tilladelser fra offentlige myndigheder, som loven foreskriver, og i så fald kun i sammenhæng med eksport af Udstyret.

4. OVERDRAGELSE AF LICENSSOFTWAREN
Såfremt du overdrager udstyret, hvorpå softwaren er installeret, vil Xerox tilbyde erhververen af udstyret en licens til fortsat at anvende
softwaren installeret på udstyret på Xerox’ til enhver tid gældende licensbetingelser for brug af softwaren og under forudsætning af, at
overdragelsen ikke er i strid med Xerox' rettigheder.

5. DIAGNOSESOFTWARE
Software, der anvendes til at vedligeholde Udstyret og/eller diagnosticere fejl på eller ringere drift af Udstyret (samlet betegnet
"Diagnosesoftwaren"), kan være integreret i, ligge på eller være indlæst i Udstyret. Diagnosesoftwaren og fremgangsmåden for adgang
hertil udgør værdifulde forretningshemmeligheder for Xerox. Enhver rettighed til Diagnosesoftwaren tilhører til enhver tid udelukkende
Xerox’ og/eller Xerox' licensindehavere. Du accepterer, (a) at din erhvervelse af Udstyret ikke giver dig en licens eller anden form for ret
til på nogen vis at anvende Diagnosesoftwaren, og (b) at du ikke, medmindre Xerox særskilt tildeler dig en særskilt licens hertil, må bruge,
gengive, distribuere eller afdække Diagnosesoftwaren til noget som helst formål (eller lade en tredjepart gøre dette). Du accepterer til
enhver tid (herunder efter udløbet af denne licensaftale) at lade Xerox få adgang til, overvåge og på anden vis at tage skridt til at forhindre
uretmæssig anvendelse eller gengivelse af Diagnosesoftwaren.

6. BEGRÆNSET GARANTI
6.1. Xerox indestår for, at softwaren på alle væsentlige punkter fungerer i overensstemmelse med Xerox' betjeningsvejledning eller anden
Xerox-dokumentation, der på leveringstidspunktet er overgivet til den oprindelige kunde. Xerox indestår ikke for, at Softwaren kan
anvendes, uden at der opstår afbrydelser eller fejl, eller at Softwaren imødekommer dine behov.
6.2. Hvis Softwaren ikke er i overensstemmelse med det i punkt 6.1 ovenfor anførte, er kundens eneste misligholdelsesbeføjelse at
underrette Xerox om forholdet inden for halvfems (90) dage efter levering, og Xerox eller dennes leverandør er herefter alene forpligtet til
at foretage, hvad der må anses for rimeligt for at finde en løsning, som afhjælper den manglende funktionalitet, eller til at skaffe kunden
Software, som i al væsentlighed er i overensstemmelse med Xerox' betjeningsvejledning eller anden dokumentation, leveret af Xerox.
6.3. XEROX YDER INGEN ANDRE GARANTIER FOR SOFTWAREN, HVERKEN UDTRYKKELIGE ELLER UNDERFORSTÅEDE,
UANSET OM DETTE ER FORESKREVET VED LOV ELLER PÅ ANDEN VIS ETABLERET, HERUNDER, MEN IKKE BEGRÆNSET TIL,
ENHVER UNDERFORSTÅET GARANTI FOR SALGBARHED, IKKE-KRÆNKELSE OG EGNETHED TIL ET BESTEMT FORMÅL.
XEROX FRASKRIVER SIG DESUDEN ETHVERT ANSVAR FOR GARANTIER OG LIGNENDE, SOM ER GIVET AF ANDRE
PERSONER END XEROX-ANSAT PERSONALE, HERUNDER AF, MEN IKKE BEGRÆNSET TIL AGENTER, DISTRIBUTØRER ELLER
FORHANDLERE.
6.4. De udtrykkelige garantier, der er anført ovenfor, er ugyldige, hvis kunden ikke anvender Softwaren som beskrevet i den medfølgende
dokumentation, eller hvis Softwaren modificeres eller ændres på nogen som helst måde.

7. PATENT OG COPYRIGHT-KRÆNKELSE
Xerox vil forsvare og holde dig skadesløs, hvis det hævdes, at Softwaren krænker tredjeparts patenter, forretningshemmeligheder eller
copyright i USA, forudsat, at du øjeblikkeligt gør Xerox skriftligt opmærksom på en eventuel påstået krænkelse af tredjeparts rettigheder,
at du er indstillet på at lade Xerox forsvare en sådan påstand og at du samarbejder med Xerox. Alle sådanne underretninger skal
omgående stiles til Juridisk Afdeling (Office of General Counsel) hos Xerox Corporation, P.O. Box 1600, Stamford, Connecticut 06904,
USA. Xerox er ikke ansvarlig og hæfter ikke for nogen form for advokatudgifter m.v. afholdt af dig i forbindelse med påståede krænkelser
af tredjeparts rettigheder uanset årsagen og karakteren heraf, medmindre Xerox på forhånd skriftligt har godkendt at ville afholde sådanne
udgifter. For at undgå en krænkelse af tredjemands rettigheder kan Xerox, efter eget skøn, og uden omkostninger for dig, skaffe en licens
eller ændre eller udskifte Softwaren med en lignende software eller fjerne Softwaren. Hvis Softwaren fjernes af Xerox af ovenstående
årsag, vil Xerox refundere et beløb som efter Xerox’ skøn modsvarer det beløb, som du måtte have betalt for softwaren, herunder
forudbetalt licensafgift.. Xerox er ikke ansvarlig for en evt. krænkelse ud over omfanget af det i dette punkt 7 anførte, herunder, men ikke
begrænset til, at Softwaren er fremstillet eller ændret (af Xerox eller andre, inkl. kunden) efter dine specifikationer, eller hvis Softwaren
anvendes eller sælges sammen med andet udstyr, software eller forbrugsstoffer, som ikke er leveret af Xerox.

8. BEGRÆNSNING AF ANSVAR
HVERKEN XEROX ELLER XEROX’ LEVERANDØRER KAN HOLDES ANSVARLIGE FOR PØNALE, SPECIELLE, INDIREKTE,
TILFÆLDIGE SKADER ELLER FØLGETAB, (HERUNDER, MEN IKKE BEGRÆNSET TIL TAB AF DATA) DER OPSTÅR SOM FØLGE
AF BRUGEN AF ELLER I FORBINDELSE MED BRUGEN AF ELLER MANGLENDE EVNE TIL AT BRUGE SOFTWAREN, SELV HVIS
DER ER GJORT OPMÆRKSOM PÅ MULIGHEDEN FOR SÅDANNE TAB. UNDER INGEN OMSTÆNDIGHEDER KAN XEROX'
ANSVAR OVER FOR DIG FOR DIREKTE TAB OVERSTIGE DEN SAMLEDE LICENSAFGIFT, SOM ER BETALT AF DIG FOR
SOFTWAREN.

9. OPHÆVELSE
Xerox kan ophæve denne licensaftale uden varsel (i), hvis du ikke anvender eller ikke længere er i besiddelse af Udstyret, hvortil
Softwaren er beregnet, eller hvis du er leasinggiver/udlejer og den første leasingtager/lejer ikke anvender eller ikke længere er i besiddelse
af Udstyret, (ii) ved ophør af den leje-/leasingaftale, der blev indgået i forbindelse med, at du lejede eller leasede Udstyret, eller (iii) hvis
denne licensaftale på væsentlige punkter misligholdes af dig. Ved ophævelse som anført herover skal du til Xerox tilbagelevere alle kopier
af Softwaren og fjerne denne på alt udstyr, hvorpå Softwaren er indlæst af eller på vegne af dig.

10. LOVVALG
Denne licensaftale er undergivet loven i det land, hvor Udstyret, som Softwaren skal anvendes på, er købt, dog bortset fra det pågældende
lands materielle lovvalgsklausul.
Nogle landes lovgivning tillader ingen begrænsning af, hvor længe en underforstået garanti varer, eller tillader ikke udelukkelse eller
begrænsning af erstatningsansvar for hændelige såvel som følgeskader, hvorfor ovennævnte ansvarsfraskrivelser, begrænsninger eller
indskrænkninger, helt eller delvist, ikke nødvendigvis finder anvendelse i dit tilfælde. Dette gælder for eksempel hvis Softwaren og
Udstyret er solgt til en forbruger, som defineret i den relevante købelovgivning, således at nævnte bestemmelser ikke fraviger forbrugerens
rettigheder i henhold til købelovgivningens præceptive regler om forbrugerbeskyttelse.

11. HELE AFTALEN
Denne licensaftale udgør hele aftalen mellem Xerox og dig vedrørende Softwaren og tilsidesætter alle udkast eller tidligere og nuværende
aftaler eller betingelser indgået mellem parterne angående Softwaren. Du accepterer, at betingelser og vilkår indeholdt i en
indkøbsrekvisition eller andre bestillingsdokumenter, som er afsendt med henblik på at bestille Softwaren, ikke har nogen bindende
virkning for Xerox og på ingen måde ændrer denne licensaftale.
Hvis du ikke efter gennemlæsning af betingelserne i denne licensaftale kan acceptere disse, skal du for at undgå kontraktmæssige
forpligtelser og ansvar, øjeblikkeligt returnere Softwaren i ubrugt stand, hvorefter du er berettiget til at få refunderet ethvert beløb, du måtte
have betalt for at få licens til at bruge Softwaren.